
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
E L Ő T E R J E S Z T É S

jegyzői pályázat kiírásáról
Tisztelt Képviselő-testület!

Balogh Edit címzetes főjegyző közszolgálati jogviszonya a Képviselő-testület 43/2012. (IV.23.) Kt. határozata alapján 2012. április 23-án felmentéssel megszűnt. 
A közszolgálati tisztviselőkről szóló 2011. évi CXCIX. törvény 247. § (5) bekezdése szerint a Képviselő-testület legkésőbb a jegyző köztisztviselői jogviszonyának megszűnését követő harminc napon belül írja ki a pályázatot a megüresedett állás betöltésére.

Tekintettel arra, hogy Martfű Város Önkormányzata 2008. január 1-től Mezőhék Község Önkormányzatával körjegyzőségként működik, s a helyi önkormányzatokról szóló 1990. évi LXV. Törvény 38. § (3) bekezdése szerint - ha a körjegyzőség székhelye nagyközség vagy város, a körjegyzői feladatokat a nagyközségi, városi jegyző a polgármesteri hivatal bevonásával látja el - a kinevezésre kerülő jegyző körjegyzői feladatokat lát el. 
Tisztelt Képviselő-testület!

Fentiek alapján kérem, hogy az előterjesztést és az alábbi határozati javaslatot megtárgyalni és elfogadni szíveskedjenek:

Martfű Város Önkormányzat Képviselő-testületének

…../2012. (V.17.) Ö. határozata
jegyzői pályázat kiírásáról

Martfű Város Önkormányzatának Képviselő-testülete megtárgyalta és elfogadja a jegyzői pályázat kiírásáról szóló előterjesztést, melynek alapján az alábbi pályázati felhívást adja ki:

Martfű Város Önkormányzata a helyi önkormányzatokról szóló 1990. évi LXV. törvény 36. § (1) bekezdése, valamint közszolgálati tisztviselőkről szóló 2011. évi CXCIX. törvény 247. § (1) bekezdés a.), b.) pontjában, valamint (5) bekezdésében foglaltak alapján pályázatot hirdet jegyzői álláshely betöltésére.
A közszolgálati jogviszony időtartama:

Határozatlan idejű közszolgálati jogviszony

A foglalkoztatás jellege:

Teljes munkaidő

A vezetői megbízás időtartama:

A vezetői megbízás határozatlan időre szól

A munkavégzés helye:
5435 Martfű, Szent István tér 1.

5453 Mezőhék, Felszabadulás út 1. 

A munkakörhöz tartozó főbb tevékenységi körök:

A helyi önkormányzatokról szóló 1990. évi LXV. törvény 36. § (2) bekezdésében meghatározott jegyzői feladatok, valamint a Mezőhék Község Önkormányzatával kötött körjegyzőségi megállapodásban meghatározott feladatok ellátása.
Illetmény és juttatások:

A közszolgálati tisztviselőkről szóló 2011. évi CXCIX. törvény, valamint a helyi szabályzatok szerint.

Pályázati feltételek:

· magyar állampolgárság,

· büntetlen előélet,

· cselekvőképesség,

· igazgatásszervezői, vagy állam- és jogtudományi doktori képesítés, jogi, vagy közigazgatási szakvizsga, vagy az Országos Közigazgatási Vizsgabizottság elnöksége által a teljes körűen közigazgatási jellegűnek minősített tudományos fokozat alapján adott mentesítés,
· legalább két év közigazgatási gyakorlat.

A pályázat elbírálásánál előnyt jelent:

- önkormányzatnál szerzett legalább 10 éves szakmai, vezetői gyakorlat,
- martfűi lakóhely.

A pályázathoz mellékelni kell:

- szakmai önéletrajzot,

- végzettséget, képesítést igazoló okiratok másolatát,

- 3 hónapnál nem régebbi erkölcsi bizonyítványt,
- a jegyzői munkakör ellátásával kapcsolatos szakmai, vezetési elképzeléseket,

- nyilatkozatot arról, hogy a benyújtott pályázatot a pályázat elbírálásában részt vevő személyek megismerhetik,
- nyilatkozatot arról, hogy a pályázó a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.
A munkakör betölthetőségének időpontja:

A munkakör legkorábban 2012. augusztus 1. napjától tölthető be.

A pályázat benyújtásának határideje: a kormányzati személyügyi igazgatási feladatokat ellátó szerv (szolgáltató központ) által történő közzétételtől számított 30 nap.

A pályázati kiírás további közzétételének helye:

- www.martfu.hu honlap

A pályázat elbírálása: A Martfű Város Önkormányzatának Képviselő-testülete a pályázat benyújtási határidejének lejártát követő ülésén dönt.

A pályázat benyújtásának módja:

Postai úton a pályázatnak Martfű Város Önkormányzata címére történő megküldésével (5435 Martfű, Szent István tér 1.), a borítékon a pályázati adatbázisban szereplő azonosító szám, valamint a munkakör megnevezésének feltüntetésével, vagy személyesen Dr. Kiss Edit polgármesternél.
Felelős: Dr. Kiss Edit polgármester

Határidő: folyamatos, ill. 2012. augusztus 1.

Erről értesülnek:

1. Jász-Nagykun-Szolnok Megyei Kormányhivatal, Szolnok,

2. Valamennyi Képviselő, Helyben.

3. Dr. Kiss Edit, polgármester.

M a r t f ű, 2012. május 8.

                                                                                            dr. Kiss Edit
                                                                                            polgármester
Készítette: Hegedűsné Blaskó Anikó
                    irodavezető

Látta: Szász Éva 
            aljegyző
